Publication: Magyar Közlöny
Issue: MK-2004-56 (Year: 2004, Number: 56)
Era: 2004-2010
Section: a 44/2000. (XII. 27.) EüM rendelethez]
Paragraph Index: 2187

c) ha egyéb meggyõzõ tudományos bizonyítékok állnak rendelkezésre arra, hogy az adott anyag vízi környezetben 28 napon belül lebontható — biotikusan és/vagy abiotikusan — 70% feletti szintre. 5.2.2. Nem vízi környezet 5.2.2.1. Az anyagokat és készítményeket az alábbi kritériumoknak megfelelõen kell környezetre veszélyesnek besorolni, „N” szimbólummal és a megfelelõ veszély-jelöléssel, illetve a megfelelõ R mondatokkal jelölni: R54: Mérgezõ a növényvilágra R55: Mérgezõ az állatvilágra R56: Mérgezõ a talaj szervezeteire R57: Mérgezõ a méhekre R58: A környezetben hosszan tartó károsodást okozhat Olyan anyagok és készítmények, amelyek a toxicitásukról, perzisztenciájukról, felhalmozódási képességükrõl és elõrevetített vagy megfigyelt környezeti sorsukról vagy viselkedésükrõl rendelkezésre álló bizonyítékok alapján azonnali, vagy hosszan tartó és/vagy késleltetett károsodást okozhatnak a fenti 5.2.1. pontban említettektõl különbözõ természetes ökoszisztémák szerkezetében és/vagy funkcióiban. A részletes kritériumokat késõbb határozzák meg. 5.2.2.2. Az anyagokat és készítményeket az alábbi kritériumoknak megfelelõen kell környezetre veszélyesnek besorolni, „N” szimbólummal és a megfelelõ veszély-jelöléssel, illetve a megfelelõ R mondatokkal jelölni: R59: Veszélyes az ózonrétegre Olyan anyagok, amelyek a tulajdonságaikról és elõrevetített vagy megfigyelt környezeti sorsukról vagy viselkedésükrõl rendelkezésre álló bizonyítékok alapján károsodást okozhatnak a sztratoszferikus ózonréteg szerkezetében és/vagy funkcióiban. Idetartoznak azok az (EK) 2037/2000 számú Tanácsi Rendeletének I. Mellékletében, valamint ennek módosításaiban felsorolt anyagok, amelyek az ózonréteget csökkentik (OJ L 244, 2000. 09. 29. 1. oldal). A készítményeket a 2. számú melléklet „C” és „D” részében megadott egyik konvencionális módszer alapján kell besorolni.

Source: https://magyarkozlony.hu/hivatalos-lapok/8f0fff6a265b0e7c4257705ec9da8e449f659c2f/dokumentumok/99bf081b4297e9df6d777f7eea84daae88413562/letoltes